ОБЩИНСКА ИЗБИРАТЕЛНА КОМИСИЯ – АСЕНОВГРАД

**П Р О Т О К О Л**

**№ 11**

На 03 октомври 2019 г. се проведе заседание на Общинската избирателна комисия гр. Асеновград, при следния

**Д Н Е В Е Н Р Е Д:**

1. Изменение на Решение № 132-МИ/26.09.2019 г. на ОИК Асеновград за одобряване на тиража на бюлетините при произвеждане на изборите за общински съветници и за кметове на 27 октомври 2019 г. в община Асеновград.

Докладва: Иван Гогов – председател на ОИК

2. Постъпил сигнал с вх. № 38/02.10.2019 г. от Енко Найденов-упълномощен представител на коалиция “БСП за България“ .

Докладва: Иван Гогов – председател на ОИК

3. Разни

Заседанието бе открито в 17.00 ч. от г-н Иван Гогов – председател на Общинската избирателна комисия – Асеновград.

На заседанието присъстваха: Иван Гогов, Добромир Кузманов, Милена Калинова, Айтен Салим, Геновева Антонова, Златина Гаджева, Красимира Вангелова, Марин Ножаров, Ваня Димитрова и Живка Георгиева.

От заседание на Общинската избирателна комисия отсъстват Ванелина Георгиева Арнаудова, Елина Иванова Ладжева-Савкова и Петър Атанасов Пейчинов.

Г-н Иван Гогов – председател на Общинската избирателна комисия подложи на гласуване предложения дневен ред.

Гласували 10 членове.

„ЗА“ – гласували 10

„ПРОТИВ“ – няма

Дневният ред се прие от членовете на комисията единодушно.

**По първа точка от дневния ред** - Изменение на Решение № 132-МИ/26.09.2019 г. на ОИК Асеновград за одобряване на тиража на бюлетините при произвеждане на изборите за общински съветници и за кметове на 27 октомври 2019 г. в община Асеновград.

По предложения проект за решение, относно Изменение на Решение № 132-МИ/26.09.2019 г. на ОИК Асеновград за одобряване на тиража на бюлетините при произвеждане на изборите за общински съветници и за кметове на 27 октомври 2019 г. в община Асеновград, не станаха изказвания.

Г-н Иван Гогов – председател на Общинската избирателна комисия подложи на гласуване Решение № 136-МИ/03.10.2019 г.

**РЕШЕНИЕ   
№ 136-МИ  
Асеновград, 03.10.2019 г.**

В Общинска избирателна комисия Асеновград е постъпило писмо с вх.№14.00.5970/02.10.2019г. от инж.Петър Бояджиев-временно изпълняващ длъжнистта Кмет на община Асеновград с искане за увеличаване на тиража на бюлетините за следните населени места на територията на община Асеновград-с.Златовръх, с. Козаново, с.Нови извор, с.Стоево и с.Червен.

С решение №132-МИ/26.09.2019г. на ОИК Асеновград е одобрила тиража на бюлетините при произвеждане на изборите за общински съветници и за кметове на 27 октомври 2019 г. в община Асеновград, както следва:

* бюлетини за кмет на кметство с.Златовръх - 450 броя;
* бюлетини за кмет на кметство с.Козаново - 600 броя;
* бюлетини за кмет на кметство с.Нови извор - 300 броя;
* бюлетини за кмет на кметство с.Стоево - 700 броя;
* бюлетини за кмет на кметство с.Червен - 700 броя;

В писмото на общинска администрация, като основание за увеличение на тиража се изтъква факта, че в голяма част от населените места на територията на общината със статут на кметства живеят лица, чийто постоянен адрес е различен от настоящият им. Към настоящия момент продължават да подават заявления за гласуване по настоящ адрес, като броят им в някои от населените места се очаква да надхвърли 200. Това и налага искането за увеличение на тиража в посочените по-горе пет населени места.

       Предвид изложеното и на основание чл. 87, ал. 1, т.1от ИК, Общинска избирателна комисия Асеновград

**Р Е Ш И:**

Изменя Решение №132-МИ/26.09.2019г. на ОИК Асеновград за одобряване на тиража на бюлетините при произвеждане на изборите за общински съветници и за кметове на 27 октомври 2019 г. в община Асеновград, като увеличава тиража на бюлетините за с.Златовръх, с. Козаново, с.Нови извор, с.Стоево и с.Червен, както следва:

* бюлетини за кмет на кметство с.Златовръх - 550 броя;
* бюлетини за кмет на кметство с.Козаново - 650 броя;
* бюлетини за кмет на кметство с.Нови извор - 350 броя;
* бюлетини за кмет на кметство с.Стоево - 800 броя;
* бюлетини за кмет на кметство с.Червен - 750 броя;

В останалата част решението остава непроменено.

Настоящото решение подлежи на обжалване пред Централната избирателна комисия в тридневен срок от обявяването му.

Решение № 136-МИ/03.10.2019 г. беше подложено на гласуване.

Гласували 10 членове.

„ЗА“ – гласували 10

„ПРОТИВ“ – няма

Решение № 136-МИ/03.10.2019 г. се прие от членовете на Общинската избирателна комисия.

**По втора точка от дневния ред** - Постъпил сигнал с вх. № 38/02.10.2019 г. от Енко Найденов-упълномощен представител на коалиция “БСП за България“ .

По предложения проект за решение, относно Постъпил сигнал с вх. № 38/02.10.2019 г. от Енко Найденов-упълномощен представител на коалиция “БСП за България“, не станаха изказвания.

Г-н Иван Гогов – председател на Общинската избирателна комисия подложи на гласуване Решение № 137-МИ/03.10.2019 г.

**РЕШЕНИЕ   
№ 137-МИ  
Асеновград, 03.10.2019 г.**

В общинска избирателна комисия Асеновград е постъпил сигнал с вх.№1/02.10.2019г. от Енко Найденов-упълномощен представител на коалиция“БСП за България“.

Със сигнала ни уведомяват, че по улиците на град Асеновград се движи лек автомобил марка „Волксваген Голф“ с поставен и залепен агитационен материал на задното обзорно стъкло в десния му край представляващ квадрат с написан в него номер **43** в черен цвят и задраскан със знак Х в син цвят.

Иска се да бъде извършена проверка съвместно с органите на МВР-Асеновград за установяване спазване разпоредбата на чл.169, ал.3 от ИК.

            Предвид изложеното и на основание чл. 87, ал. 1, т. 22 от ИК, във връзка с чл. 87, ал. 1, т. 1 от Изборния кодекс, Общинска избирателна комисия Асеновград

**Р Е Ш И:**

           Сигнал с вх.№38/02.10.2019г. от Енко Найденов-упълномощен представител на коалиция “БСП за България“ да бъде изпратен на РУ на МВР Асеновград по компетентност.

           Настоящото решение подлежи на обжалване пред Централната избирателна комисия в тридневен срок от обявяването му.

Решение № 137-МИ/03.10.2019 г. беше подложено на гласуване.

Гласували 10 членове.

„ЗА“ – гласували 10

„ПРОТИВ“ – няма

Решение № 137-МИ/03.10.2019 г. се прие от членовете на Общинската избирателна комисия.

Поради изчерпване на дневния ред заседанието беше закрито от председателя на комисията Иван Гогов.

Неразделна част от настоящия протокол е списък на присъстващите членове на комисията, които са положили подпис за удостоверяване на това и гласуванията „за” и „против” на членовете на комисията.

ПРЕДСЕДАТЕЛ:

Иван Гогов

СЕКРЕТАР:

Айтен Салим

ПРОТОКОЛЧИК:

Екатерина Арабаджиева